ΑΠΟΦΑΣΕΙΣ
Αριθμ. 443/22616
Αντιστοίχιση θέσεων ευθύνης του Οργανισμού
Πληρωμών και Ελέγχου Κοινοτικών Ενισχύσεων
Προσανατολισμού και Εγγυήσεων (ΟΠΕΚΕΠΕ),
όπως αυτές ορίζονται στον Κανονισμό Οργανωτικής Διάρθρωσης και Λειτουργίας των Υπηρεσιών
του, με τις προβλεπόμενες από τις διατάξεις της
παρ. 1 του άρθρου 16 του ν. 4354/2015 (Α΄ 176).
ΟΙ ΥΠΟΥΡΓΟΙ
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
Έχοντας υπόψη:
1. Τις διατάξεις
α) Των παρ. 1 και 5 του άρθρου 16 και του άρθρου 35
του ν. 4354/2015, «Διαχείριση των μη εξυπηρετούμενων
δανείων, μισθολογικές ρυθμίσεις των άλλες επείγουσες
διατάξεις εφαρμογής της συμφωνίας δημοσιονομικών
στόχων και διαρθρωτικών μεταρρυθμίσεων» (Α΄ 176).
β) Των άρθρων 13 έως και 29 του ν. 2637/1998, «Σύσταση Οργανισμού Πιστοποίησης Λογαριασμών, Οργα-
νισμού Πληρωμών και Ελέγχου Κοινοτικών Ενισχύσεων
Προσανατολισμού και Εγγυήσεων, Οργανισμού Πιστοποίησης και Επίβλεψης Γεωργικών Προϊόντων, Γενικών
Διευθύνσεων και θέσεων προσωπικού στο Υπουργείο
Γεωργίας και «Εταιρείας Αξιοποίησης Αγροτικής Γης» Α.Ε.
και άλλες διατάξεις» (Α΄ 200), όπως ισχύουν.
γ) Του άρθρου 90 του π.δ. 63/2005, «Κωδικοποίηση
της νομοθεσίας για την Κυβέρνηση και τα κυβερνητικά
όργανα» (Α΄ 98).
2. Το π.δ. 125/2016, «Διορισμός Υπουργών, Αναπληρωτών Υπουργών και Υφυπουργών» (Α΄ 210).
3. Το π.δ. 123/2016, «Ανασύσταση και μετονομασία
του Υπουργείου Διοικητικής Μεταρρύθμισης και Ηλεκτρονικής Διακυβέρνησης, ανασύσταση του Υπουργείου
Τουρισμού, σύσταση Υπουργείου Μεταναστευτικής Πολιτικής και Υπουργείου Ψηφιακής Πολιτικής, Τηλεπικοι-
νωνιών και Ενημέρωσης, μετονομασία Υπουργείων Εσωτερικών και Διοικητικής Ανασυγκρότησης, Οικονομίας,
Ανάπτυξης και Τουρισμού και Υποδομών, Μεταφορών
και Δικτύων» (Α΄ 208).
4. Τον Κανονισμό Κατάστασης Προσωπικού του Οργανισμού Πληρωμών και Ελέγχου Κοινοτικών Ενισχύ-
σεων Προσανατολισμού και Εγγυήσεων (ΟΠΕΚΕΠΕ), που
εγκρίθηκε με την αριθμ. 239391/12-6-2003 (Β΄ 836) κοινή
απόφαση των Υπουργών Οικονομίας και Οικονομικών,
Εσωτερικών, Δημόσιας Διοίκησης και Αποκέντρωσης και
Γεωργίας, όπως ισχύει.
5. Τον Κανονισμό Οργανωτικής Διάρθρωσης και Λειτουργίας των Υπηρεσιών του Οργανισμού Πληρωμών
και Ελέγχου Κοινοτικών Ενισχύσεων Προσανατολισμού
και Εγγυήσεων (ΟΠΕΚΕΠΕ), που εγκρίθηκε με την αριθμ.
132537/21-4-2011 (Β΄ 684) κοινή απόφαση των Υπουργών Εσωτερικών, Αποκέντρωσης και Ηλεκτρονικής Δι-
ακυβέρνησης, Οικονομικών και Αγροτικής Ανάπτυξης
και Τροφίμων.
6. Τα αριθμ. 4967/19-1-2017 και 83484/25-9-2017
έγγραφα του ΟΠΕΚΕΠΕ με θέμα «Αντιστοίχιση θέσεων
ευθύνης, σύμφωνα με τις διατάξεις του ν. 4354/2015».
7. Τα αριθμ. 2/32351/ΔΕΠ/22-6-2016 και 2/8194/
ΔΕΠ/14-2-2017 έγγραφα του Υπουργείου Οικονομικών Γενικό Λογιστήριο του Κράτους.
8. Την αριθμ. 43/23202/12-2-2018 εισήγηση του Προϊσταμένου Γενικής Διεύθυνσης Οικονομικών Υπηρεσιών
αναφορικά με τις δημοσιονομικές επιπτώσεις.
9. Την αριθμ. 3082/11-1-2018 (ΑΔΑ: ΩΟ5Α46ΨΧΞΧΔ7Ε) απόφαση δέσμευσης πίστωσης της Διεύθυνσης
Διοικητικής και Οικονομικής Υποστήριξης του ΟΠΕΚΕΠΕ.
10. Το γεγονός ότι από τις διατάξεις της απόφασης
αυτής δεν προκαλείται επιπρόσθετη δαπάνη σε βάρος
του κρατικού προϋπολογισμού και του προϋπολογισμού
του ΟΠΕΚΕΠΕ εκάστου οικονομικού έτους, πέραν αυτής
που ήδη προβλέπεται στον ετήσιο προϋπολογισμό του
Φορέα για την καταβολή του επιδόματος θέσης ευθύνης για τις θέσεις που προϋπήρχαν και αντιστοιχίζονται
σύμφωνα με τις διατάξεις της παρ. 1 του άρθρου 16 του
ν. 4354/2015, αποφασίζουμε:
Άρθρο 1
Αντιστοίχιση θέσεων ευθύνης
Εγκρίνουμε την κάτωθι αντιστοίχιση των θέσεων ευθύνης, σύμφωνα με τον Κανονισμό Οργανωτικής Διάρ-
θρωσης και Λειτουργίας των Υπηρεσιών του Οργανισμού Πληρωμών και Ελέγχου Κοινοτικών Ενισχύσεων
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Φεβρουαρίου 2018
ΤΕΥΧΟΣ  ΔΕΥΤΕΡΟ
Αρ. Φύλλου 476
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 476/15.02.2018
Προσανατολισμού και Εγγυήσεων (ΟΠΕΚΕΠΕ), με τις
προβλεπόμενες θέσεις ευθύνης από τις διατάξεις της
παρ. 1 του άρθρου 16 του ν. 4354/2015, ως εξής:
Α. Ο Προϊστάμενος της Νομικής Υπηρεσίας με τον
Προϊστάμενο Διεύθυνσης.
Β. Ο Προϊστάμενος του Γραφείου Ευρωπαϊκών θεμάτων, Επικοινωνίας και Δημοσίων Σχέσεων με τον Προϊ-
στάμενο Τμήματος.
Γ. Ο Προϊστάμενος του Γραφείου Διοίκησης και Γραμματείας Διοικητικού Συμβουλίου με τον Προϊστάμενο
Τμήματος.
Δ. Ο Προϊστάμενος του Γραφείου Εξυπηρέτησης του
Πολίτη με τον Προϊστάμενο Τμήματος.
Ε. Ο Προϊστάμενος της Μονάδας Ανάπτυξης και Εφαρμογής Συγχρηματοδοτούμενων Έργων με τον Προϊστά-
μενο Τμήματος.
ΣΤ. Ο Προϊστάμενος του Γραφείου Διοικητικής Υποστήριξης και Ενημέρωσης Δικαιούχων των Περιφερειακών
Μονάδων με τον Προϊστάμενο Τμήματος.
Άρθρο 2
Έναρξη Ισχύος
Η απόφαση αυτή ισχύει από 1-1-2016.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Φεβρουαρίου 2018
Οι Υπουργοί
Διοικητικής
Αγροτικής Ανάπτυξης
Ανασυγκρότησης
και Τρόφιμων
ΟΛΓΑ ΓΕΡΟΒΑΣΙΛΗ
ΕΥΑΓΓΕΛΟΣ ΑΠΟΣΤΟΛΟΥ

[Source: 20180200476.pdf | Tokens: 4671]